钦定古今图书集成/历象汇编/岁功典/第041卷 > 满庭芳〈清明〉 明刘基
## 钦定古今图书集成/历象汇编/岁功典/第041卷 > 满庭芳〈清明〉 明刘基

积雨沉春，昏烟酣昼，不知还又清明。榆钱柳絮，相逐
𩰚轻盈。芳径莓苔渐满，青𬞟与、白芷俱生。疏篱畔，海
棠间竹，有个鹁鸠呜。　宽心，应是酒，酒冲愁阵，强似
奇兵。爱星星白发，知我平生。底用登楼看镜，误身世、
只是虚名。空凝伫，落花如雪，云雾锁高城。